CELEX: 62012TN0562
Language: hu
Date: 2012-12-24 00:00:00
Title: T-562/12. sz. ügy: 2012. december 24-én benyújtott kereset — Dalli kontra Bizottság

16.2.2013   
            
            
               HU
            
            
               Az Európai Unió Hivatalos Lapja
            
            
               C 46/24
            
         2012. december 24-én benyújtott kereset — Dalli kontra Bizottság
   (T-562/12. sz. ügy)
   2013/C 46/43
   Az eljárás nyelve: angol
   
      Felek
   
   
      Felperes: John Dalli (St. Julians, Málta) (képviselők: L. Levi, A. Alamanou és S. Rodrigues ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Bizottság Elnökének 2012. október 16-i, a felperes hivatalából történő azonnali hatályú felmentését elrendelő határozatát;
            
         
               —
            
            
               az alperest kötelezze mind a vagyoni, mind a nem vagyoni kár megtérítésére; és
            
         
               —
            
            
               az alperest kötelezze az összes költség viselésére.
            
         
      Jogalapok és fontosabb érvek
   
   Keresete alátámasztása érdekében a felperes öt jogalapra hivatkozik.
   
               1.
            
            
               Az első jogalap az EUMSZ 245. és az EUMSZ 247. cikk megsértésén alapul, mivel a megtámadott határozat kibocsátója annak meghozatalára nem rendelkezett hatáskörrel.
            
         
               2.
            
            
               A második jogalap, másodlagosan, az EUSZ 17. cikk (6) bekezdésének és a jogbiztonság általános elvének megsértésén alapul, mivel a megtámadott határozat nem tekinthető olyannak, mint amely a felperes érvényes lemondását eredményezi.
            
         
               3.
            
            
               A harmadik jogalap a nyilvánvaló hibákon és az eljárási szabályok megsértésén alapul, mivel a megtámadott határozatot nem alapították érvényes jogalapra és az OLAF megállapításai, melyek a megtámadott határozat alapjául szolgáltak, jogellenes eljárás során születtek.
            
         
               4.
            
            
               A negyedik jogalap a védelemhez való jog megsértésén alapul, mivel a felperesnek nem volt lehetősége az ellene felhozott tényeket megfelelően értékelni.
            
         
               5.
            
            
               Az ötödik jogalap az arányosság elvének megsértésén alapul, mivel a felperes nem szerezhetett tudomást a megtámadott határozat által elérni kívánt jogszerű célokról, illetve arról, hogy lehetőség lett volna-e egyéb, kevésbé büntető jellegű intézkedés alkalmazására.